# Festival de la Carn de Gos de Yulin

El Festival de la Carn de Gos de Yulin o Festival de Carn de Gos i Litxi és una celebració anual realitzada a Yulin, (Guangxi) durant el solstici d'estiu, en el qual els participants mengen carn de gos i litxi. El festival dura 10 dies i s'estima que entre 10.000 i 15.000 gossos són consumits al festival. La primera edició del festival va tindre lloc el 21 de juny de 2009. El festival ha sigut criticat per defensors dels drets i el benestar dels animals.

## Context

El consum de carn de gos a la Xina és una tradició que data de fa quatre o cinc mil anys. Els practicants de la medicina tradicional xinesa sostenen la creença que la carn de gos ajuda a repel·lir la calor sentida durant els mesos d'estiu. No ha sigut fins recentment que el festival va aparèixer. Ja el 2011 un altre festival de la República Popular de la Xina de consum de carn de gos va ser tancat per les autoritats per la condemna mundial.
El festival dura 10 dies i 10.000 i 15.000 gossos són consumits al festival. El nombre de gossos consumits va decréixer a 1.000 el 2015.

## Preocupacions respecte al benestar animal

Els residents locals i els organitzadors afirmen que els gossos són morts compassivament i que "menjar gos no és distint de menjar porc o carn bovina". Activistes i defensors dels drets humans, altrament, afirmen que són tractats amb crueltat i que alguns són furtats o extraviats. Un testimoni afirmà que alguns dels gossos menjats pareixia que eren mascotes furtades, jutjant pels seus collars.

## Reaccions
### Dins del país
#### Públic

Una professora d'escola jubilada, Yang Xiaoyun, pagà 150.000 iuans per a rescatar 360 gossos i dotzenes de gats del festival el 2014, i 7.000 iuans per a rescatar 100 gossos el 2015. Va ser acusada més tard per defensors del benestar animal de frau i abús animal. Així i tot, es va descobrir que aquests rumors foren iniciats per una organització benèfica britànica per a retindre 100.000 lliures britàniques més el que havien recaptat en donacions utilitzant el seu nom.
El 2016, 1.000 gossos foren rescatats del festival; la setmana prèvia 34 animals (21 gossos adults, 8 joves i 5 gats) foren rescatats d'una instal·lació escorxadora a Yulin per la Humane Society International.
El 2017, més de 1.300 gossos foren rescats per una organització anomenada Cap gos deixat enrere. Després d'un viatge, un camió transportant els gossos va ser aturat. La policia confirmà que la majoria dels gossos eren furtats i no permesos per al consum, i això permetia als voluntaris rescatar els gossos. El 40% dels gossos també portaven malalties infeccioses.
Milions de xinesos votaren a favor d'una proposta legislativa feta per Zhen Xiaohe, un diputat a l'Assemblea Popular Nacional de la Xina, per a prohibir el comerç de carn de gos. Celebritats xineses com Fan Bingbing, Chen Kun, Susan Sun i Yang Mi han expressat públicament el seu disgust pel festival.
En el mitjà de comunicació Hong Kong Free Press, una persona escriví que les protestes occidentals tenen un biaix cultural per vindre d'una cultura on el consum de carn de gos és tabú. Conclou que les protestes tracten d'imposar un tabú d'una cultura a una altra.

#### Mitjans de comunicació estatals

En una declaració del 2014 publicada a Xinhua, el govern local de Yulin negà tot involucrament i aprovació del festival i descriu l'esdeveniment com un costum local observat per "un petit percentatge" dels residents de Yulin, i atribuïa la marca del festival a la responsabilitat de residents i negocis locals.
Un editorial publicat per People's Daily expressà l'opinió que mentre els activistes entenen els cossos com "animals de companyia", ni el sistema legal xinès ni el públic xinès reconeix els gossos amb aquest estatus especial. Mentre que notava la dualitat dels gossos com a menjar i companys, l'editorial urgeix la limitació en tractar l'assumpte i crida per una entesa mútua per part dels organitzadors i els activistes per arribar a un compromís de respecte.
Un editorial publicat per Global Times criticà fortament el que l'escriptor creia que era l'obsessió pel tracte dels gossos i cità les correguda de bous com un cas de crueltat animal en què occident fa els ulls grossos. Categoritzà més enllà la controvèrsia com a part d'una campanya occidental contra el país xinès i despatxa les crítiques i protestes com una cosa sense importància.

#### Campanyes als mitjans

Les campanyes han tingut un impacte significant en l'extensió del saber respecte al festival per tot el planeta. Molts activistes i figures públiques utilitzaren Twitter, Facebook i Instagram i han creat etiquetes com "#stopyulinforever", "#stopyulin2015" i "#stopyulin2016" per difondre la paraula. Perquè les campanyes fetes mitjançant els serveis de xarxes socials, el nombre de gossos morts ha decrescut establement des del 2013 a 1.000 gossos morts el 2016.

#### Notícies

Un article de la revista Time digué que el festival suposa un problema de salut pública a més d'un problema de drets d'animals.
En una entrevista amb el The New York Times, el professor Peter J. Li de la Universitat de Houston–Downtown digué en resposta a l'afirmació que els promotors de la carn de gos acusaren els activistes xinesos d'introduir una ideologia occidental nociva a la República Popular de la Xina que l'oposició a menjar aquesta carn al festival començà pels xinesos mateixos, ja que "la unió entre animals de companyia i humans no és una cosa occidental. És un fenomen transcultural".
El director d'Animal Protection and Crisis Response de la Humane Society International explicà en un article en la CNN les raons per la seua oposició al festival i va fer una crida al govern de Yulin perquè cancel·lara el festival.
Un article del 2016 que fou escrit per la BBC observà que el festival començà a la República Popular de la Xina arran d'una crítica generalitzada, dient que, "Els activistes diuen que l'esdeveniment és cruel, i la petició d'aquest any demanant la prohibició reuní 11 milions de signatures."
Un article en The Guardian escrit per Jill Robinson digué que el comerç de carn de gos està "inclinat cap a la il·legalitat" i la raó per la qual els gossos són especials i mereixen un tractament amable es justifica perquè "són amics i ajudants de la humanitat." Altre article escrit per Julian Baggini que fou publicat a la mateixa font digué que què hauria de ser més terrible sobre el festival "no és quin animal en particular és mort, però que massa animals a occident són tractats de manera igual o més cruel" i que "els vegans són l'únic grup que pot oposar-se al festival sense cap temor a cometre una hipocresia".
Un article en The Independent animava als qui protestaven contra el festival, però també comparà el festival amb els 1,9 milions d'animals "matats brutalment" al Regne Unit cada mes i cridà l'atenció sobre el fet que "la distinció occidental entre gossos i animals de granja és totalment arbitrària".

#### Social

La indignació en els mitjans de comunicació social sobre el festival del 2014 no tingué cap precedent.
El juny de 2015, una petició en línia contra el festival va ser iniciada al Regne Unit, reunint més de 4 milions de signatures. El 2016 la Humane Society International organitzà una petició en oposició al festival, la qual va ser signada per onze milions de persones d'arreu del món.

#### Polítics

La membre de la Cambra de Representants dels Estats Units Alcee Hastings introduí, juntament amb 27 copatrocinadors originals, una resolució bipartida (House Resolution 752) el 2016 la qual condemnà el festival anual fet a Yulin i demanà al govern xinès la prohibició completa del comerç de carn de gos. La resolució va rebre el suport de la Humane Society of the United States, la Humane Society Legislative Fund i la Humane Society International. El 2017, Hastings reintroduí, al costat de 49 copatrocinadors originals, la seua resolució bipartida del 2016 mitjançant la House Resolution 30.
El festival també ha sigut condemnat en una moció de primera hora signada per Jeremy Corbyn, cap del Partit Laborista (Regne Unit).

#### Públic

Famosos incloent-hi Ken Todd, Lisa Vanderpump, Ricky Gervais, George Lopez, Ian Somerhalder, Leona Lewis, Lori Alan, Tom Kenny i Rob Zombie han expressat públicament el seu disgust pel festival.

## Referències

* ↑ Kerr, Andrew; Dan, Yu «Tradition as Precedent: Articulating Animal Law Reform in China». Journal of Animal and Natural Resource Law, 71, 2015, pàg. 83-84.
* 1 2 3 «Friend or food? Dog meat trade divides China». CNN [Consulta: 19 juny 2015].
* 1 2 3 4 5 «China Yulin dog meat festival under way despite outrage». BBC News, 22-06-2015 [Consulta: 22 juny 2015].
* ↑ Michał Piotr Pręgowski. Companion Animals in Everyday Life: Situating Human-Animal Engagement within Cultures. Springer, 14 setembre 2016, p. 132. ISBN 978-1-137-59572-0.
* ↑ «China Yulin dog meat festival under way despite outrage - BBC News» (en anglès). BBC News. [Consulta: 17 abril 2016].
* 1 2 «Dog meat eating: Check your own cultural bias before protesting too much - HKFP» (en anglès). Hong Kong Free Press. [Consulta: 27 juny 2016].
* 1 2 «This Chinese dog-eating festival's days are numbered thanks to a massive social media campaign». Business Insider. [Consulta: 17 abril 2016].
* 1 2 «Dog Meat Festival Faces Social Media Backlash». Sky News, 22-06-2015 [Consulta: 23 juny 2015].
* ↑ «Pet food». Economist, 18-06-2015 [Consulta: 7 novembre 2018].
* ↑ «Dog meat festival in China takes place despite massive online protest». CBC News, 22-06-2015 [Consulta: 25 juny 2015].
* ↑ «Chinese woman pays to rescue 100 dogs from meat festival: report». The Straits Times. [Consulta: 21 juny 2015].
* ↑ «Animal Rights Groups in China Accuse Yulin Dog Rescuer of Misleading Public». The New York Times, 22-09-2015.
* ↑ «Dog charity cash mystery as animal lovers hounded for asking where £70,000 donations have gone». Mirror, 02-12-2015 [Consulta: 26 octubre 2017].
* 1 2 «Activists rescue 1,000 dogs from controversial dog meat festival». The Telegraph, 22-06-2016 [Consulta: 23 juny 2016].
* ↑ Bossons, Matthew «An Insider's Account on Activists' Yulin Dog Rescue». That's Mag, 23-06-2017.
* 1 2 «US Congressional resolution asks China to end Dog meat festival». PTI. The Indian Express.
* 1 2 3 «6 Things You Need to Know About China's Dog-Eating Yulin Festival». TIME. TIME, 18-06-2014.
* ↑ «玉林市政府就网络上所谓"夏至荔枝狗肉节"作出回应». China Daily, 07-06-2014 [Consulta: 24 juny 2015].
* ↑ «人民日报评"狗肉节之争"：从两件小事看玉林口水仗». People's Daily, 24-06-2014 [Consulta: 24 juny 2015].
* ↑ «单仁平：玉林狗肉节——中国平静时，西方来劲了». Global Times, 23-06-2015 [Consulta: 25 juny 2015]. Arxivat 26 de juny 2015 a Wayback Machine. «Còpia arxivada». Arxivat de l'original el 2015-06-26. [Consulta: 7 novembre 2018].
* ↑ «Q. and A.: Peter J. Li on the Clash Over Eating Dogs in China». The New York Times, 18-06-2015 [Consulta: 26 juny 2015].
* ↑ «Friend, not food: Why China needs to stop dog meat festival». CNN, 19-06-2016.
* ↑ «Yulin dog meat festival begins in China amid widespread criticism». BBC, 21-06-2016.
* ↑ «Yes, cats and dogs are special – they deserve our protection in China». The Guardian. The Guardian, 20-02-2014.
* ↑ «Is it OK to eat dogs?». The Guardian, 22-06-2015 [Consulta: 23 juny 2015].
* ↑ «Protest against the Yulin dog meat festival, but don't forget the 1.9m animals brutally slaughtered in the UK every month». The Independent, 22-06-2015 [Consulta: 23 juny 2015].
* ↑ «Congressman Alcee Hastings and Lisa Vanderpump Team Up to End the Cruel and Inhumane Yulin Dog Meat Festival». Huffington Post.
* ↑ «U.S. congressional resolution introduced condemning China’s Yulin Dog Meat Festival». HSI. HSI, 25-05-2016. Arxivat 21 de març 2017 a Wayback Machine. «Còpia arxivada». Arxivat de l'original el 2017-03-21. [Consulta: 7 novembre 2018].
* ↑ L. Hastings, Alcee. «Hastings Reintroduces Legislation Condemning the Yulin Dog Meat Festival and Urging China to End the Dog Meat Trade». US Congressman Alcee L. Hastings. Arxivat de l'original el 2020-07-06. [Consulta: 7 novembre 2018].
* ↑ «Lawmakers target dog meat trade in the United States». THS. THS, 07-03-2017. Arxivat 21 de març 2017 a Wayback Machine.
* ↑ «Yulin Dog Meat Festival 2015». EDM, 134, 2015-16.
* ↑ «Yulin Dog Meat Torture Festival Will Go Ahead Despite Celebrity Pleas». The Huffington Post United Kingdom. AOL (UK) Limited, 19-06-2015 [Consulta: 21 juny 2015].
* ↑ «Celebrities join campaign to stop dog meat festival in China». AsiaOne. Singapore Press Holdings Ltd. Co., 18-06-2015 [Consulta: 21 juny 2015]. Arxivat 22 de juny 2015 a Wayback Machine. «Còpia arxivada». Arxivat de l'original el 2015-06-22. [Consulta: 7 novembre 2018].